ขบวนการแสง มาสค์แมน

**ฮิคาริ เซนไท มาสก์แมน** หรือ **ขบวนการแสง มาสค์แมน** () เป็นภาพยนตร์แนว ขบวนการนักสู้ ลำดับที่ 11 ของประเทศญี่ปุ่น ออกอากาศทางสถานี ทีวีอาซาฮี ทุกวันเสาร์ เวลา 18.00-18.25 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 28 กุมภาพันธ์ พ.ศ. 2530 ถึง 20 กุมภาพันธ์ พ.ศ. 2531 รวมความยาวทั้งสิ้น 51 ตอน และมีตอนพิเศษสำหรับออกฉายในโรงภาพยนตร์อีก 1 ตอน (ออกฉาย 18 กรกฎาคม พ.ศ. 2530)
ในประเทศไทย มาสก์แมน เคยออกอากาศทางสถานีวิทยุโทรทัศน์ไทยทีวีสีช่อง 3 ทุกเช้าวันเสาร์-อาทิตย์ เวลาประมาณ 9.00-9.30 น. ในช่วงปี พ.ศ. 2532 - 2533 โดยใช้ชื่อภาษาไทยว่า "ขบวนการมาสก์แมน" 

## เรื่องย่อ
สึงาตะ ซันจูโร ผู้เป็นทั้งนักวิทยาศาสตร์และผู้ทักษะยุทธได้ทำการค้นหาบุคคลผู้มีทักษะยุทธเพื่อมาฝึกพลังออร่าเพื่อที่จะใช้พลังออร่านี้ในการปกป้องโลกจาก จักรวรรดิใต้พิภพ ทิวบ์ โดยพลังออร่า นี้จะฝึกโดยการปฎิบัติสมาธิซึ่งผู้ที่ใช้พลังออร่าได้ถึงสูงสุดก็จะสามารถแปลงร่างเป็น มาสค์แมน ได้ โดยที่หัวหน้า สึงาตะ นั้นจะอยู่ในสถานะหัวหน้าของชมรมขับรถแข่งบังหน้า แต่ที่จริงเขากำลังค้นคว้าพลังออร่า และก็เลือกคน 5 คน เพื่อที่จะมาเป็น มาสค์แมน

## ตัวละครในเรื่อง
### เหล่ามาสก์แมน
: **เรดมาสก์** / **ทาเครุ** (タケル) (แสดงโดย ไคซึ เรียวสึเกะ) 
:หัวหน้าทีมมาสก์แมน มีอาชีพเป็นนักขับรถF1 มีความสามารถในด้านแข่งรถและคาราเต้ 
:อายุ - 23 ปี
:ท่าไม้ตาย - เลเซอร์ แอร์โรว์ , มาสก์กี้ แครช , ก๊อตแฮนด์
: **แบล็กมาสก์** / **เคนตะ** (ケンタ) (แสดงโดย คุซาคาริ โคอิจิ) 
:รองหัวหน้าทีมมาสก์แมน ชายหนุ่มที่มีวิชากังฟู อันแข็งแกร่ง แต่มักจะแพ้ผู้หญิงเสมอๆ 
:อายุ - 21 ปี
: **บลูมาสก์** / **อากิระ** (アキラ) (แสดงโดย ฮิโรตะ อิซเซ) 
:เด็กหนุ่มที่มีวิชามวยจีนและวูชู มีอายุน้อยที่สุดในกลุ่ม 
:อายุ - 16 ปี
: **เยลโล่มาสก์** / **ฮารุกะ** (ハルカ) (แสดงโดย นางาตะ ยูกิ) 
:สาวห้าวหน้าหมวย เกิดในครอบครัวตระกูลนินจา สามารถต่อสู้ด้วยวิชานินจาได้ 
:วิชาที่ฮารุกะถนัดคือ วิชานินจาแยกร่าง สามารถแยกร่างได้ถึง 8 ร่างด้วยกัน 
:อายุ - 19 ปี
:ท่าไม้ตาย - เยลโล่ มาสก์ Kage bunshin 
: **พิงค์มาสก์** / **โมโมโกะ** (モモコ) (แสดงโดย มาเอดะ คานาโกะ) 
:สาวหน้าหวานที่ถนัดวิชาไทเก๊ก ในตอนเด็กเคยเห็นราชินีของจักรวรรดิทิวบ์ มาก่อน 
:อายุ - 19 ปี
: **X1 มาสก์** / **อาสุกะ เรียว** ((飛鳥リョオ) (แสดงโดย ชิบายะ ฮิเดกิ) 
:รุ่นพี่ของมาส์กแมน มีพลังการต่อสู้สูงแต่เนื่องจากเป็นการทดลองพลังออร่า ทำให้มีข้อจำกัดในด้านการแปลงร่าง การแปลงร่างของเขาจะใช้พลังออร่าเป็นจำนวนมากจึงทำให้พลังออร่าของเขามีเหลืออยู่น้อย ปรากฏตัวในตอนที่ 39
:หลังจากที่ใช้พลังออร่าจนไม่สามารถต่อสู้ได้ เรียว ได้กลับไปใช้ชีวิตอย่างสันโดษและไม่มีการกล่าวถึงอีกเลย

### ตัวละครอื่นๆ
:**ซุงาตะ ซันจูโร่** (姿三十郎長官) (แสดงโดย ทานิ ฮายาโตะ)
:เจ้าของทีมรถซิ่ง “ซึงาตะ เรซซิ่ง” เป็นนักวิทยาศาสตร์ และเป็นผู้ทักษะยุทธ ที่กำลังค้นคว้าในเรื่องของพลังออร่า เพื่อต่อกรกับความชั่วร้ายต่างๆ…และพลังออร่าของอ.ซึงาตะ มีทุกสี! และแข็งแกร่งมาก ถึงขั้นสามารถล้มทหารของพวกทิวบ์ได้ด้วยมือเปล่า

## อาวุธ อุปกรณ์ต่างๆ และ ยานพาหนะ ของมาสก์แมน
:**มาสกิ้งเบรส** อุปกรณ์แปลงร่างของมาสก์แมน
:**เลเซอร์แมกนั่ม** อาวุธประจำตัวของมาสก์แมน มี 2 โหมดคือ โหมดดาบ และ โหมดปืน
:**ช็อตบอมเบอร์** บาซูก้าตัวแรกของมาสก์แมน เวลาใช้จะต้องรวบรวมพลังออร่าและทำการยิงเป้าหมาย แต่ข้อเสียคือ ต้องสะสมพลังในระยะเวลาหนึ่ง ทำให้เสียเวลาในการสะสมพลังเท่าที่ควร
:**เจ็ทแคนนอน** บาซูก้าตัวที่ 2 ของมาสก์แมน สามารถบินและโจมตีทางอากาศได้ และเมื่อเปลี่ยนเป็นโหมดปืนใหญ่ จะมีพลังการโจมตีที่มากกว่าเดิม และยังช่วยลดปัญหาการสะสมพลังที่ต้องใช้เวลานานก่อนการยิง
:**มาส์กี้เบลด** อาวุธของเรดมาสก์ เป็นดาบยาว สามารถใช้ท่าไม้ตาย *เลเซอร์แอร์โรว์* ได้
:**มาส์กี้ร็อด** อาวุธของแบล็คมาสก์ เป็นกระบองยาว สามารถแยกเป็นกระบอง 3 ท่อนได้
:**มาส์กี้ทอนฟา** อาวุธของบลูมาสก์ เป็นทอนฟา (พลองแขน) คู่ 
:**มาส์กี้โรเตอร์** อาวุธของเยลโล่มาสก์ เป็นลูกดิ่ง
:**มาส์กี้ริบบ้อน** อาวุธของพิงค์มาสก์ เป็นริบบิ้น ใช้ในการรัดและเหนี่ยวรั้งศัตรู สามารถปล่อยกระแสพลังใส่ศัตรูได้
:**สปินครูเซอร์** รถบัคกี้ขนาดใหญ่ พาหนะประจำตัวของเรดมาสก์ แต่เดิมเป็นพาหนะในโครงการ *ซูเปอร์ไฟว์ฟอร์ม*ภายหลังได้รับการปรับปรุงและออกแบบรถให้เป็นรถแข่งโดยมาสก์แมนทั้ง5คน
:**มาสก์โรดเดอร์** มอเตอร์ไซต์วิบากของแบล็ค - พิงค์

## หุ่นยักษ์และยานรบ ของมาสก์แมน
:**เทอร์โบลันเจอร์** 
:ยานแม่ขนาดยักษ์ รูปร่างคล้ายรถแข่ง ทำหน้าที่ในการส่งแมชชีนต่างๆให้กับมาสก์แมน ปรากฏตัวขึ้นจากโรงเก็บยานที่ใต้น้ำตกไนแองการ่า แถบอเมริกาเหนือ
:**เกรทไฟว์** เกิดจากการประกอบร่างของยานรบทั้ง 5 ลำ ได้แก่
:*  **มาสกี้ไฟเตอร์**  ยานรบรูปแบบเครื่องบินความเร็วสูงของเรดมาสก์ เมื่อประกอบร่างจะเป็นเกราะหน้าอก และส่วนหัว
:*  **มาสกี้ดริล** ยานรบรูปแบบรถสว่านของแบล็กมาสก์ เมื่อประกอบจะเป็นส่วนลำตัวและโคนขา รวมไปถึง ปืน เกรทกัน ด้วย
:*  **มาสกี้แทงก์** ยานรบรูปแบบรถถังของบลูมาสก์ เมื่อประกอบร่างจะเป็นส่วนขาและเท้า
:*  **มาสกี้เจ็ท** ยานรบรูปแบบเครื่องบินเอฟ 16 ของเยลโล่มาสก์ เมื่อประกอบร่างจะเป็นแขนซ้าย
:*  **มาสกี้ไจโร** ยานรบรูปแบบเครื่องบินเฮลิคอปเตอร์ของพิงค์มาสก์ เมื่อประกอบร่างจะเป็นส่วนแขนขวา รวมไปถึง ไจโรคัตเตอร์ ด้วย
:รหัสรวมร่าง - **Gattai !! Five cross** (รวมร่าง !! ไฟว์ครอส)
:อาวุธ -  **ไจโรคัตเตอร์**  (ใบพัดติดที่แขนขวา) , **เกรทกัน** (ปืนที่ติดอยู่ที่เอวด้านขวา) , **ดาบโปรตอนไฟฟ้าไลเซอร์ ** , **ไฟว์ชิลด์ **
:ท่าไม้ตาย - **ไฟนอลออร่าบลาสต์ ** (เป็นการรวบรวมพลังออร่าไว้ที่ดาบ แล้วทำการฟันศัตรู)
:**แลนด์กาแล็คซี่ / กาแล็คซี่โรโบ**
:ยานในรูปแบบรถบรรทุกพ่วงขนาดยักษ์ ส่วนคอนวอยจะแปลงเป็นลำตัว แขน และหัว ส่วนคอนเทนเนอร์จะแปลงเป็นส่วนขาของหุ่น โดยที่ผู้ที่สร้าง กาแล็คซี่โรโบ ขึ้นมาก็คือ ดร.ยามาคาเงะแต่เนื่องจากเกิดการอุบัติเหตุการธรรมชาติทำให้กาแล็ตซี่โรโบเป็นหุ่นบ้าคลั่งและถูกปิดตายแต่ว่าได้ตื่นขึ้นมาอีกครั้งโดยการต่อสู้ของเกรทไฟว์ทำให้ตื่นขึ้นมาอีกครั้งและได้เป็นหุ่นยนต์ตัวที่ 2 ของมาสก์แมนไปในที่สุด
:รหัสเปลี่ยนร่าง - **Galaxy Change!!**  (กาแล็คซี่เชนจ์!!)
:อาวุธที่สำคัญ - **กาแล็คซี่บาซูก้า** (ปืนใหญ่ชนิดพิเศษ) , **กาแล็คซี่แองเคอร์** (โยโย่ติดใบเลื่อย ไว้สำหรับติดชิ้นส่วนหรือเหนี่ยวรั้งศัตรู) , **กาแล็คซี่ดริล** (สว่านที่ติดอยู่ที่มือ สามารถปล่อยเป็นจรวดสว่านได้)
:ท่าไม้ตาย - **หมัดเหล็กออร่ากาแล็คซี่** (เป็นการรวบรวมพลังออร่าไว้ที่ฝ่ามือ แล้วทำการสับคู่ต่อสู้ให้ขาดได้หลายชิ้นส่วน) , **กาแล็คซี่แอร์โรว์** (เป็นการรวบรวมพลังออร่าไว้ที่ฝ่ามือขวา แล้วทำการยิงศรแสง)

## จักรวรรดิใต้พิภพ ทิวบ์
เป็นอาณาจักรใต้ดินที่เกิดขึ้นเมื่อห้าพันปีก่อน
:**จักรพรรดิใต้พิภพ เซบา** (地帝王ゼーバ) / ลิธาล์ด็อกเลอร์ ที่ 2 (リサールドグラー2世)
:ผู้นำสูงสุดของจักรวรรดิใต้พิภพ ทิวบ์ เป็นผู้ที่เกลียดชังมนุษยชาติ และต้องการที่จะทำให้โลกปกคลุมด้วยความมืด มีพลัง อนุภาคแห่งความมืด เป็นท่าที่ต่อต้านพลังแสงออร่าของพวกมาสค์แมนได้
:ร่างที่แท้จริงของเขาคือสัตว์ประหลาดลิธาล์ด็อกเลอร์ ที่ 2 ซึ่งพ่อของเขาคือริซาล์โดกุระ ตัวแรกที่ถูกสังหารโดยตระกูลอิกัม
:**เจ้าหญิง อิอาล** (イアル姫) / **มิโอะ** (美緒)
:เจ้าหญิงแห่งทิวบ์ มีจิตใจอ่อนโยนตรงข้ามกับอิกัม เป็นคนรักของทาเครุแต่ถูกแช่แข็งเนื่องจากไปรักกับชายในโลกเบื้องบน
:**เจ้าชายใต้พิภพ อิกัม** (地帝王子イガム)
:พี่สาวฝาแฝดของอิอาล มีความแค้นต่อทาเครุเนื่องจากคิดไปเองว่าทาเครุเป็นคนแย่งความรักที่มีต่ออิอาลไปจากตน
:อิกัม ถูกเลี้ยงดูและฝึกฝนมาในฐานะเจ้าชายทำให้พฤติกรรมหลายๆอย่างคล้ายกับผู้ชาย แต่สิ่งที่ทำลงไปเพราะต้องการปกป้องอิอาลเพียงคนเดียวเท่านั้น 
:**แม่ทัพใต้พิภพ บาราบา** (地帝指令バラバ)
:ขุนพลจอมพลังของทิวบ์ ผู้ชื่นชอบความซาดิสม์ และความบ้าคลั่ง แต่สุดท้ายก็ดวลดาบกับทาเครุจนตัวตาย
:**อสูรวิทยากรพิภพ อแน็กมัส**  (地奇地奇獣アナグマス)
:**นินจาใต้พิภพ โอโยบุ** (地帝忍オヨブー)
:นินจาผิวสีแดงผู้ว่องไวแห่งเผ่าใต้ดินบุยอน ความเร็วของเขาใกล้เคียงกับความเร็วแสง เป็นคู่ปรับที่สูสีกับฮารุกะ สุดท้าย ก็ตายคาปราสาทที่กำลังจะลอยตัวขึ้นสู่พื้นดินในตอนที่ 50 เพราะหนีออกมาไม่ทัน
:**นินจาใต้พิภพ ฟูมิน** (地帝忍フーミン)
:นินจาสาวผู้รับใช้อิกัม สูสีกับฮารุกะ สุดท้ายเธอก็ยินดีที่จะสละชีพเพื่อปกป้องอิกัมเจ้านายอันเป็นที่รัก ด้วยรอยยิ้ม
:**อสูรพลังงาน โอเคลัมปา** (エネルギー獣オケランパ)
:สิ่งมีชีวิตคล้ายแมลงกระชอน
:**อัศวินโจร กีรอส** (盗賊騎士キロス)
:**ทหารแองเกอร์** (アングラー兵)
:ทหารของทิวบ์ มีเถาวัลย์ที่ใบหน้า

## แหล่งข้อมูลอื่น
* มาสก์แมน ที่ supersentai.net  
* มาสก์แมน ที่ supersentai.com 

หมวดหมู่:ซูเปอร์เซ็นไตซีรีส์
หมวดหมู่:ละครโทรทัศน์ชุดซูเปอร์เซ็นไต
หมวดหมู่:บันเทิงคดีเกี่ยวกับศาสนาพุทธ